Á hverjum sjö sekúndum er stúlka undir fimmtán ára aldri leidd í hjónaband samkvæmt nýrri skýrslu Barnaheilla – Save the Children sem sýnir fram á umfang barnabrúðkaupa og alvarlegra afleiðinga þeirra á líf stúlkna . Á hverjum sjö sekúndum er stúlka undir fimmtán ára aldri leidd í hjónaband samkvæmt nýrri skýrslu Barnaheilla – Save the Children sem sýnir fram á umfang barnabrúðkaupa og alvarlegra afleiðinga þeirra á líf stúlkna . Allt niður í 10 ára gamlar stúlkur eru þvingaðar í hjónabönd með mönnum sem oft eru mun eldri en þær . Þetta á sér stað í löndum á borð við Afghanistan , Yemen , Indland og Sómalíu . Skýrslan Every Last Girl : Free to live , free to learn , free from harm , var gefin út í dag í tilefni þess að í dag er alþjóðlegur dagur stúlkubarnsins . Skýrslan flokkar lönd eftir því hvar best eða verst er að vera stúlka og byggir á upplýsingum um barnabrúðir , menntun , þunganir unglingsstúlkna , mæðradauða og fjölda kvenkyns þingmanna . Ísland er ekki í úttektinni þar sem ekki fengust opinberar tölur um barnabrúðkaup hér á landi . Löndin sem skipa neðstu sæti listans eru meðal annarra Níger , Chad , Mið-Afríkulýðveldið , Mali og Sómalía , lönd sem hafa háa tíðni barnabrúðkaupa . Löndin í efstu sætunum eru Svíþjóð , Finnland , Noregur , Holland og Belgía . „ Barnabrúðkaup svipta stúlkur grundvallarréttindum þeirra til náms , þroska og að fá að vera börn , ” segir Helle Thorning-Schmidt , framkvæmdastjóri Barnaheilla – Save the Children International ; „ Þegar stúlkur eru þvingaðar til að giftast of snemma þýðir það að þær hætta að geta sótt skóla og eru líklegri til að búa við heimilisofbeldi , misnotkun og nauðgun . Þær verða ófrískar og eiga á hættu að fá sýkingar sem berast með kynmökum á borð við HIV . Þær ganga einnig með börn áður en líkamar þeirra eru nægilega þroskaðir , sem getur haft grafalvarlegar afleiðingar fyrir þær og börn þeirra . ” Alþjóðasamfélagið hefur lofað að útrýma barnahjónaböndum fyrir árið 2030 , en ef sama þróun heldur áfram mun fjöldi kvenna sem gengu í hjónaband á barnsaldri hækka úr meira en 700 milljónum , eins og staðan er í dag , í um 950 milljónir árið 2030 , og upp í 1.2 milljarða árið 2050 .